Forretningsmessig tjenesteyting, som telekom, IT, bank- og forsikringstjenester og regnskapstjenester, står for den største delen av tjenesteeksporten. I 2021 sysselsatte kunnskapsintensive tjenestenæringer omtrent like mange som industrien. IT- og telekombedrifter som Nokia, Tietoevry og Telia er blant Finlands største selskaper. Finland har et av Europas største spillutviklermiljøer. De største finansforetakene er Nordea og Sampo, som står bak If Skadeforsikring.